Zensen korejsky a krvný tlak
Dobrý deň prajem 

Prosím vás zvyšuje zensen korejsky od výrobcu walmark krvný tlak? V pribalovom letáku sa neuvádza a u iných výrobcov áno.

Ci tento zensen ma trosku iné zloženie?

Ďakujem vám vopred za odpoveď.
Dobrý deň.
Ďakujeme za Vašu otázku.
Ženšen kórejský, tiež nazývaný pravý ženšen alebo latinsky Panax ginseng, má množstvo pozitívnych účinkov na ľudský organizmus.  Môže však spôsobovať vedľajšie účinky. Medzi najčastejšie patria hypersenzititvita, bolesti hlavy, tráviace ťažkosti, hypertenzia a podobne. Bez konzultácie s lekárom sa neodporúča užívať v prípade, že sa pacient lieči na srdce, užíva lieky na riedenie krvi alebo antidepresíva. Všetky spomínané účinky môže vyvolať akýkoľvek výživový doplnok s obsahom ženšenu.
Keďže mi nie je známy Váš celkový zdravotný stav, ani aké lieky v súčasnosti užívate, odporúčam prípadné užívanie prípravkov s obsahom ženšenu konzultovať s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská